തിരുവനന്തപുരം കടയ്ക്കാവൂരില് ലഹരി മരുന്നുമായി മൂന്ന് പേര് അറസ്റ്റില് കടയ്ക്കാവുര്: മാരക ലഹരി വസ്തുവായ എം.ഡി.എം.എ യുമായി നിരവധി ക്രിമിനല് കേസ്സുകളില് പ്രതികളായ മൂന്ന് പേരെ തിരുവനന്തപുരം റൂറല് ഡാന്സാഫ് ടീമും , കടയ്ക്കാവൂര് പോലീസും ചേര്ന്ന് അറസ്റ്റ് ചെയ്തു. തുമ്ബ , സെന്റ് സേവ്യേഴ്സിന് സമീപം മേനംകുളം പുതുവല് പുരയിടം വീട്ടില് ലിയോണ് ജോണ്സന് എന്ന അജിത്ത് വയസ്സ് 29, കഴക്കൂട്ടം , കിഴക്കുംഭാഗം നേതാജി ലൈനില് എസ്.എല് ഭവനില് വിജീഷ് എന്ന സാത്തി സന്തോഷ് വയസ്സ് 34, പാറശ്ശാല ,എടക്കോട് മലൈകോട് തട്ടാന്വിളാകം വീട്ടില് വിഷ്ണുവയസ്സ് 21 എന്നിവരാണ് കടയ്ക്കാവൂര് റെയില്വേ സ്റ്റേഷന് സമീപത്ത് വെച്ച് അറസ്റ്റില് ആയത്. ഇവരില് നിന്നും പത്ത് ഗ്രാം എം.ഡി.എം.എ യും കണ്ടെടുത്തു. സംഘത്തിലെ പ്രധാനിയായ ലിയോണ് ജോണ്സണ് മോഷണം , പിടിച്ചുപറി ,ലഹരി മരുന്ന് കച്ചവടം, വധശ്രമം അടക്കമുള്ള അനവധി കേസ്സുകളിലെ പ്രതിയാണ്. കഴക്കൂട്ടം , തുമ്ബ , മണ്ണന്തല , കഠിനംകുളം, വിഴിഞ്ഞം സ്റ്റേഷനുകളില് ഇയാള്ക്കെതിരെ നിരവധി കേസ്സുകള് നിലവിലുണ്ട്. വാടകവീടെടുത്ത് ലഹരി മരുന്ന് കച്ചവടം ചെയ്ത് വന്നിരുന്ന ഇയാളെ ആറ് മാസം മുമ്ബ് കഠിനം കുളം പോലീസ് എം.ഡി.എം.എ യും നാടന് ബോംബുകളുമായി പിടികൂടി റിമാന്റ് ചെയ്തിരുന്നു. ജാമ്യത്തില് ഇറങ്ങി ഇയാള് വീണ്ടും ലഹരിമരുന്ന് കച്ചവടം തുടരുകയായിരുന്നു. ബാംഗ്ലൂരില് നിന്നാണ് ഇയാള് ലഹരിമരുന്ന് എത്തിച്ചിരുന്നത്. ഗുണ്ടാവിരുദ്ധ നിയമ പ്രകാരം കഴക്കൂട്ടം പോലീസ് സ്റ്റേഷന് പരിധിയില് പ്രവേശിക്കുന്നതിന് നേരത്തേ ഇയാള്ക്ക് വിലക്ക് ഏര്പ്പെടുത്തിയിരുന്നു. പിടിയിലായ മറ്റൊരു പ്രതിയായ വിജീഷ് ദേശീയപാതയില് പള്ളിപ്പുറത്ത് വെച്ച് സ്വര്ണ്ണ വ്യാപാരിയുടെ വാഹനം തടഞ്ഞ് വെട്ടി പരിക്കേല്പ്പിച്ച് സ്വര്ണ്ണം കവര്ച്ച ചെയ്ത കേസ്സിലെ പ്രധാന പ്രതിയാണ്. കഴക്കൂട്ടം പോലീസ് സ്റ്റേഷന് പരിധിയില് ഇയാള്ക്കെതിരെ നിരവധി കേസ്സുകള് നിലവില് ഉണ്ട്. വിദ്യാഭ്യാസ സ്ഥാപനങ്ങള് തുറന്ന് പ്രവൃത്തി ആരംഭിച്ചതോടെ ലഹരി മാഫിയക്കെതിരെ ശക്തമായ നിയമനടപടികളാണ് തിരു:റൂറല് പോലീസ് തുടര്ന്ന് വരുന്നത്. ജില്ലാ പോലീസ് മേധാവി പി .കെ.മധു ഐ.പി.എസ്സ് ന്റെ നിര്ദ്ദേശപ്രകാരം വര്ക്കല ഡി.വൈ.എസ്.പി പി.നിയാസ്സ് , നര്ക്കോട്ടിക്ക് സെല് ഡി.വൈ.എസ്.പി ബിജുകുമാര് എന്നിവരാണ് ലഹരി മാഫിയക്കെതിരായ നടപടികള്ക്ക് നേതൃത്വം നല്കുന്നത്. കടയ്ക്കാവൂര് പോലീസ് ഇന്സ്പെക്ടര് വി.അജേഷ് , സബ്ബ് ഇന്സ്പെക്ടര് ദിപു.എസ്സ്.എസ്സ്, എ.എസ്.ഐ ശ്രീകുമാര് തിരു: റൂറല് ഡാന്സാഫ് സബ്ബ് ഇന്സ്പെക്ടര് എം.ഫിറോസ്ഖാന് , എ.എസ്സ്.ഐ മാരായ ബി.ദിലീപ് , ആര്.ബിജുകുമാര് സി.പി.ഒ മാരായ ഷിജു , സുനില്രാജ് എന്നിവരുടെ സംഘമാണ് അറസ്റ്റിന് നേതൃത്വം നല്കിയത്. കോടതിയില് ഹാജരാക്കിയ പ്രതികളെ റിമാന്റ് ചെയ്തു.